Tverrsnittstudie

En tverrsnittstudie er den enkleste formen for kvantitative studier, og består i at man observerer et antall observasjonsenheter på ett og kun ett tidspunkt.Skog, Ole-Jørgen : Å forklare sosiale fenomener - en regresjonsbasert tilnærming, Gylendal Akademiske 2004, s. 71 Formålet kan være å fastslå utbredelsen av et fenomen eller undersøke mistenkte årsaksfaktorer. Om man ønsker å undersøke den generelle utbredelsen av et fenomen, kan man gjøre et tilfeldighetsutvalg blant hele populasjonen. Om man ønsker å undersøke nærmere årsaksfaktorer ved et spesielt fenomen kan man gjøre utvalg enten blant enhetene som har vært utsatt for en spesiell påvirkning (uavhengige variabler) eller blant enhetene som har fått et spesifikt resultat (avhengige variabler). Man bruker så regresjonsanalyse for å undersøke statistiske sammenhenger med andre variabler innen dette utvalget.

 Ulemper 
Svakheten med tversnittsstudier er at de ikke kan si noe om årsaks–virkningsforhold, altså hvilken vei årsaksrelasjonene eventuelt går, eller om de ligger nært/fjernt hverandre i tid. Videre vil det alltid være vanskelig å avdekke bakenforliggende variabler som kan skape en spuriøs korrelasjon.Skog, Ole-Jørgen : Å forklare sosiale fenomener - en regresjonsbasert tilnærming, Gylendal Akademiske 2004, s. 74

 Referanser 

Kategori:Forskning
Kategori:Vitenskapelig metode
Kategori:Samfunnsvitenskapelig metode
Kategori:Epidemiologi
Kategori:Økologi
Kategori:Matematisk og teoretisk biologi
Kategori:Biostatistikk